
Årsberetning 2023, bingokomiteen Vinne skilag
Vinne Bingo drives av Vinne skilag, Vinne IL, Vinne skolemusikkorps, Vinne musikk-korps og Vinne samfunnshus.
Bingokomiteen har i år bestått av Gunnhild Okkenhaug, Sigrid Johansen, Eirik Wold og Silje Bjørken.
Det har blitt gjennomført 45 bingokvelder. Inntekten til skilaget i 2023 ble 36.312,- Dette er et resultat som ligger omtrent 40.000,- lavere enn 2022. Årsaken til dette er at det har blitt betalt ut dobbelt så mye jackpot som vanlig, 82.000,- i 2023 mot 48.000,- i 2022. Det har også vært noe uro som har ført til færre bingospillere. Tallene for starten av 2024 ser bedre ut. 
Dugnadslistene har blitt sendt ut på Messenger og et par på e-post. Har god erfaring med å sende en påminnelse om bingovakta på sms/Messenger dagen før vakta. Listene ble satt opp med to kveldsansvarlige, 3 hjelpere og ei bakvakt. Vi har stort sett hatt bra oppmøte.

Vi ser at det er nødvendig med minst 4 ansvarlige å fordele ansvaret mellom, slik at det ikke blir så mange vakter per kveldsansvarlig per periode.

For bingokomiteen:
Silje Bjørken
18.03.2024

